**MEĐUNARODNA ZNANSTVENO-STRUČNA KONFERENCIJA**

**MLADI ZNANSTVENICI U DIJALOGU**

**Smjernice za prijavu sažetaka**

**OPĆA PRAVILA:**

* Prijaviti se mogu: studenti prijediplomskoga, diplomskog i doktorskog studija, asistenti i doktori znanosti koji nemaju znanstveno-nastavni, umjetničko-nastavni, ni znanstveni izbor
* Sažetak treba biti napisan na hrvatskome i engleskom jeziku (gramatički i pravopisno točan)
* Radovi trebaju biti originalni, što znači da nisu objavljeni niti prezentirani ranije
* Sažeci koji ne budu napisani u skladu sa zadanim zahtjevima, neće biti objavljeni
* Radovi će biti objavljeni u časopisu **Kultura komuniciranja**

**UPUTE ZA PRIJAVU SAŽETAKA :**

Pažljivo pročitati upute prije prijave sažetka. Sažeci koji pristignu nakon 15. travnja neće se razmatrati.

Sažeci koji ne zadovoljavaju strukturu, sadržaj, gramatička i pravopisna pravila, također ne ulaze u razmatranje.

Maksimalan broj autora po jednome radu je tri. Sažetak treba imati najviše 250 riječi (naslov, podnaslov sažetka i ključne riječi nisu uključeni u broj riječi)

Na kraju sažetka napisati od tri do pet ključnih riječi koje najbolje opisuju rad.

Sažeci radova trebaju biti strukturirani na sljedeći način:

* Naslov
* Uvod
* Cilj
* Metode
* Rezultati
* Zaključak

Organizatori konferencije poslat će obavijest o prihvaćenom/odbijenom sažetku najkasnije do 29. travnja 2025. godine.